Ke motho mongwe!

ka gore ...

Ke ngwana wa Modimo

Mongwe le mongwe yo o dumelang gore Jesu ke ene Keresete o tsetswe ke Modimo.

1 Johane 5:1a

Ke mofenyi!

Mme ke mang yo o fenyang lefatshe fa e se ene yo o dumelang gore Jesu ke Morwa Modimo?

1 Johane 5:5

Ke rekilwe le go duelelwa ke Keresete

Lo rekilwe ka tlhwatlhwa e kgolo; se nneng batlhanka ba batho.

1 Bakorinthe 7:23

Ke karolo ya mmele wag a Keresete

Mme lona lo mmele wa ga Keresete le ditokololo, mongwe le mongwe fa a beilweng teng.

1 Bakorinthe 12:27

Ke tempele ya Modimo

A ga lo itse gore lo Tempele ya Modimo, le gore Mowa wa Modimo o agile mo teng ga lona?

1 Bakorinthe 3:16

Ke itshwaretswe

Lo rerelwa boitshwarelo jwa dibe ka ene yo. Mongwe le mongwe yo o dumelang o siamisiwa ke ene mo dilong tsotlhe tse lo ne lo sa ka ke lwa di itshwarelwa ka molao wa ga Moše.

Ditiro 13:38b-39

Ke gololosegile mo katlholong

Jaanong he, ga go na katlholo ya tatlho epe mo go bone ba ba mo go Keresete Jesu.

Baroma 8:1a

Ke gololesegile

“Fa lo nna mo lefokong la me, lo bo lo le barutwa ba me ruri. Lo tla itse boammaaruri, mme boammaaruri bo tla lo golola.”

Johane 8:31b-32

Ke tlhophilwe!

Ka re itse go tlhaolwa ga lona, bakaulengwe ba lo ratwang ke Modimo.

1 Bathesalonika 1:4

Ke bolokesegile mo Modimong

Re itse gore mongwe le mongwe yo o tsetsweng ke Modimo ga a leofe; yo Modimo o mo tsetseng o a mmoloka, mme yo-o-bosula ga a na go mo tshwara.

1 Johane 5:18

Ke na le botshelo jo bo sa khutleng

Yo o nang le Morwa o na le bophelo; yo o se nang Morwa Modimo ga a na bophelo.

1 Johane 5:12

Tsotlhe ka ntlha ya gore

“... Modimo o ratile lefatshe mo go kalo, mo o bileng wa le neela Morwaa-ona yo o tsetsweng a le esi, gore mongwe le mongwe yo o dumelang mo go ene a se ka a latlhega, mme a nne le bophelo jo bo sa khutleng.”

Johane 3:16

Tsholofelo e e tshelang

A go bakwe Modimo, Rra Jesu Keresete, Morena wa rona, o o re tsetseng gape ka fa boutlwelong-botlhoko jo bogolo jwa ona, gore re nne le tsholofelo e e tshelang ka go tsoga ga Jesu Keresete mo baswing, re tle re rue boswa jo bo sa nyeleleng, jo bo se nang sebala, jo bo sa swabeng, jo lo bo boloketsweng kwa legodimong.

1 Petoro 1:3-4

Ditemana di tshotswe go tswa go Setswana 1970.

Di phasaladitswe le go abiwa ke Lekgotla la Beibele la Aferika Borwa.

inhlangano yelibhayibheli

yaseningizimu-afrika

www.biblesociety.co.za

Bibles and audio Bibles are available on the BibleSA-app